রুখসানা পারভীন

রুখসানা পারভীন (জন্ম ৫ই মে ১৯৯২) হলেন পাকিস্তানের একজন মহিলা বক্সার। ২০১৬ সালে, তিনি ভারতের গুয়াহাটিতে দক্ষিণ এশিয়ান গেমসে অংশগ্রহণ করার সময় পাকিস্তানের প্রথম মহিলা বক্সার হিসেবে আন্তর্জাতিক প্রতিযোগিতায় অংশ নেন। এশিয়ান গেমসে পাঠানো প্রথম পাকিস্তানী দলেও তাঁকে অন্তর্ভুক্ত করা হয়েছিল। পারভীন জানিয়েছেন যে তিনি ভারতীয় বক্সার মেরি কমের জীবনীমূলক চলচ্চিত্রটি দেখার পর বক্সিং করতে অনুপ্রাণিত হয়েছিলেন। তিনি ২০১৫ সালে খেলাটি শুরু করেছিলেন। ভারতের গুয়াহাটিতে অনুষ্ঠিত ২০১৬ দক্ষিণ এশিয়ান গেমসে অংশগ্রহণের জন্য নির্বাচিত হওয়ার আগে তিনি মাত্র আট মাস নওমান করিমের কাছে প্রশিক্ষন নিয়েছিলেন। পাঞ্জাবের প্রতিনিধিত্ব করে, পারভীন ২০১৮ সালে লাহোরে অনুষ্ঠিত প্রথম জাতীয় মহিলা বক্সিং চ্যাম্পিয়নশিপে লাইট ওয়েট বিভাগে সোনা জিতেছিলেন। পারভীন প্রশিক্ষণ নিয়েছিলেন শেহনাজ কামালের কাছে। যখন খুসলিম বানো এবং সোফিয়া জাভেদের সাথে তিনি পাকিস্তান বক্সিং ফেডারেশন দ্বারা চিহ্নিত হন এবং ভারতের গুয়াহাটিতে অনুষ্ঠিত ২০১৬ দক্ষিণ এশিয়ান গেমসে প্রতিদ্বন্দ্বিতা করার জন্য দলে অন্তর্ভুক্ত হন, তখন থেকে তিনি এই প্রশিক্ষণ নিয়েছিলেন। পারভীন ৬০ কেজি ওজন বিভাগে সেমিফাইনালে ওঠেন এবং একটি ব্রোঞ্জ পদক জেতেন। এই পদকের মাধ্যমে, তিনি দ্বিতীয় পাকিস্তানি মহিলা (সোফিয়া জাভেদের পরে) হিসেবে বক্সিংয়ে আন্তর্জাতিক পদক জিতেছেন। নেপালের কাঠমান্ডুতে ২০১৯ সাউথ এশিয়ান গেমসে পারভীন তাঁর প্রদর্শনের পুনরাবৃত্তি করে আরেকটি ব্রোঞ্জ জিতেছিলেন কিন্তু এবার তিনি প্রতিদ্বন্দিতা করেছিলেন ৬৪ কেজি বিভাগে। ইন্দোনেশিয়ার জাকার্তায় অনুষ্ঠিত ২০১৮ এশিয়ান গেমসের প্রস্তুতির জন্য, পারভীন এবং অন্য পাঁচজন মহিলা রাজধানী ইসলামাবাদে অনুষ্ঠিত একটি প্রশিক্ষণ শিবিরে অংশ নিয়েছিলেন। সেই সময় তিনি এবং রাজিয়া বানো মহাদেশীয় পর্যায়ে প্রতিদ্বন্দ্বিতা করার জন্য পাকিস্তানের প্রথম দলের সদস্য হিসেবে নির্বাচিত হয়েছিলেন। সেখানে তিনি ৬০ কেজি বিভাগে অংশগ্রহণ করেছিলেন। ১৬ রাউন্ডের খেলায় তিনি ভারতীয় বক্সার পবিত্রার কাছে পরাজিত হন। "Biography, Olympic Council of Asia"। www.ocagames.com। ২০২০-১১-১৬ তারিখে মূল থেকে আর্কাইভ করা। সংগ্রহের তারিখ ২০২০-১১-১৪।  "Asian Games: Boxer Pavitra beats Pakistan's Rukhsana Parveen to make it to quarters"। Mumbai Mirror (ইংরেজি ভাষায়)। আগস্ট ২৫, ২০১৮। সংগ্রহের তারিখ ২০২০-১১-১৪।  "Pakistan to hold first-ever women boxing championship"। www.pakistantoday.com.pk। সংগ্রহের তারিখ ২০২০-১১-১৪।  "Pak women pugilists inspired by Mary Kom"। Tribuneindia News Service (ইংরেজি ভাষায়)। সংগ্রহের তারিখ ২০২০-১১-১৫।  "Punjab dominate National Women Boxing"। www.thenews.com.pk (ইংরেজি ভাষায়)। সংগ্রহের তারিখ ২০২০-১১-১৪।  "Women boxers warm up for Pakistan's Provincial Games"। Arab News (ইংরেজি ভাষায়)। ২০১৮-০৩-১৩। সংগ্রহের তারিখ ২০২০-১১-১৫।  12th SAF Games - Results Punjab Sports Board. Retrieved 14 November 2020 "Boxing"। South Asian Games Nepal 2019 (ইংরেজি ভাষায়)। সংগ্রহের তারিখ ২০২০-১১-১৪।  "Training camp of women boxers underway in Islamabad"। www.radio.gov.pk (ইংরেজি ভাষায়)। সংগ্রহের তারিখ ২০২০-১১-১৫।  "PBF announces eight members boxing team for Asian Games 2018"। ARYSports.tv। ২০১৮-০৮-১০। ২০২০-১১-১৯ তারিখে মূল থেকে আর্কাইভ করা। সংগ্রহের তারিখ ২০২০-১১-১৫।  "Pakistan's women boxing team will be done a historical debut in the upcoming Asian Games"। ASBCNews (ইংরেজি ভাষায়)। সংগ্রহের তারিখ ২০২০-১১-১৪।  "Olympic Council of Asia"। www.ocagames.com। ২০২০-১১-১৫ তারিখে মূল থেকে আর্কাইভ করা। সংগ্রহের তারিখ ২০২০-১১-১৪।  "Asian Games: Rukhsana, Razia named in boxing team"। www.thenews.com.pk (ইংরেজি ভাষায়)। সংগ্রহের তারিখ ২০২০-১১-১৫।